Il-Forzi Armati ta' Malta għenu biex jiġu salvati 63 immigrant abbord dgħajsa li kienet fiż-żona ta' salvataġġ Maltija. Kelliema għall-AFM ikkonfermat ma' Newsbook.com.mt li dawn l-immigranti ddaħħlu Malta abbord Patrol Boat tal-Forzi Armati. L-NGO Sea-Watch International lemħet dgħajsa b'65 immigrant abbord fiż-żona ta' salvataġġ Maltija. Dawn in-nies ilhom bejn sema u ilma aktar minn 24 siegħa u jinsabu f'qagħda kritika u fi stat ta' paniku. "Kemm-il darba rridu nfakkrukom li d-dover tagħkom li ssalvawhom?" – NGO lill-AFM L-NGO indirizzat direttament lill-Forzi Armati ta' Malta u lill-Gvern Malti u staqsiethom kemm-il darba trid tfakkarhom li huwa d-dover tagħhom li jsalvaw lil dawn il-persuni. L-aħħar kuntatt ta' Alarm Phone ma' din id-dgħajsa kien fid-9pm. L-għaqda li tagħmel kuntatt mal-immigranti fil-Baħar Mediterran u taġixxi ta' medjatur bejnhom u bejn il-pajjiżi qalet li n-nies abbord id-dgħajsa kienu eżawsti u ddisprati biex jissalvaw. Huma bdew jitolbu lil Alarm Phone biex tibgħat il-pożizzjoni tagħhom bil-GPS lill-pajjiżi tal-madwar biex isalvawhom. Alarm Phone qalet li kienet ilha tagħmel dan għal 16-il siegħa, iżda ma kellha l-ebda tweġiba mill-awtoritajiet. Are ~65 people left to die? Still no rescue in sight! The people are still in distress! Their engine has broken down again and the boat is adrift. Malta, Italy and Tunisia all reject responsibility. The people are left all alone, at risk of dying, while Europe is watching. pic.twitter.com/neiuteJeVH — Alarm Phone (@alarm_phone) July 16, 2020 "Qed immutu, għinuna!" – l-appell ta' 65 immigrant fl-ibħra Maltin Ftit tal-jiem ilu, Newsbook.com.mt staqsa lill-Prim Ministru Robert Abela dwar il-qagħda tal-kampijiet ta' detenzjoni fil-Libja, l i l-Papa Franġisku xebbahhom ma' kampijiet tal-konċentrament . Il-PM qal li Malta għandha relazzjoni tajba mal-Libja, u tixtieq tgħin lill-immigranti, imma l-prijorità ewlenija tibqa' l-interess nazzjonali, u l-interess tan-nazzjon huwa li ma jiddaħħlux aktar immigranti Malta. Filmat: "Li jaslu aktar immigranti mhux fl-interess nazzjonali" – Il-PM .td_uid_3_5f129aee5dd34_rand.td-a-rec-img{text-align:left}.td_uid_3_5f129aee5dd34_rand.td-a-rec-img img{margin:0 auto 0 0}